ஊரும் திகிரிக் குறி ஒற்றி உணர்ந்தார்; எல்லாம் உயிர் வந்தார்; 'ஆரும் அஞ்சல்; ஐயன் போய் அயோத்தி அடைந்தான்' என, அசனிக் காரும், கடலும், ஒருவழிக் கொண்டு ஆர்த்த என்னக் கடிது ஆர்த்தார். 81 மகிழ்ச்சி அடைந்த மக்களின் தன்மை மானம் அரவின் வாய்த் தீய வளைவான் தொளைவாள் எயிற்றின்வழி ஆன கடுவுக்கு, அருமருந்தா அருந்தும் அமுதம் பெற்றுய்ந்து, போன பொழுதில் புகுந்த உயிர் பொறுத்தார் ஒத்தார், பொருவரிய வேனில் மதனை மதன் அழித்தான் மீண்டான் என்ன ஆண்டையோர். 82